สถานที่ : อยู่หัวมุมแยกฌาปนสถานเด่นห้า เยื้องฟ้าใสหมูกระทะสาขา 2 เป็นร้านเล็กๆค่ะ 
บรรยากาศร้าน : ค่อนข้างดีค่ะ ไม่อึดอัด มีโต๊ะหลายโต๊ะ คนค่อนข้างเยอะค่ะ แต่ตอนร้านเปิดใหม่ๆไม่ค่อยเยอะแต่จะทะยอยมาเรื่อยๆจนเต็มค่ะ 
เมนูอาหารค่อนข้างน้อยค่ะ แต่เป็นหลักๆของร้านก็คือซี่โครงหมูมี2ขนาด s และ L ซึ่งจะใหญ่กว่าประมาณ2เท่าค่ะ
ที่เคยทานก็จะมี 
-ซี่โครงหมู : ย่างมาสุกทั้งหมดค่ะแต่ไม่แข็ง แต่นุ่มชุ่มน้ำซอส หมักมาได้ค่อนข้างเปื่อยเลยค่ะ ไม่เป็นอุปสรรคในการทานเลยค่ะ อร่อยมากค่ะ
-นักเก็ต : รสชาติธรรมดาค่ะ ไม่ค่อยเด่นเท่าไหร่ ไม่ค่อยนุ่มด้วยค่ะ
-ฟิชแอนด์ชิพ : ปลาค่อนข้างใหญ่ค่ะ ทอดกรอบมากและมีกลิ่นคาวปลาซึ่งเราไม่ค่อยชอบเท่าไหร่ เมนูนี้เลยเฉยๆค่ะ 
-สลัดน้ำข้น : อร่อยดีค่ะ ตัดเลี่ยนหลังจากทานพวกฟิช,ชิพ,ซี่โครงได้ดีค่ะ
-บราวนี่ : เนื้อแน่นนุ่มดีค่ะ ไอศกรีมก็อร่อย แต่รสชาติไม่เด่นเท่าไหร่และแพงเกินไปค่ะสำหรับรสชาติ (89.-)
บริการ : ใส่ใจดีมากๆค่ะมาถามตลอด พูดจาไพเราะค่ะ